ⵍⵄⵕⴱⵉ ⵉⵎⵖⵔⴰⵏ

ⵍⵄⵕⴱⵉ ⵉⵎⵖⵔⴰⵏ (ⵙ ⵜⵄⵕⴰⴱⵜ: العربي إمغران)ⴰⵙⵙⴰⵖ ⵏⵙ ⵉⵎⵉⴷⵉ ⵍⵄⵕⴱⵉ ⵀⴰⴱⴱⵓ ⵉⴳⴰ ⴰⵏⴰⵥⵓⵕ ⵉⴳ ⴰⵏⴹⴹⴰⵎ ⴰⵎⴰⵣⵉⵖ, ⵉⵍⵓⵍ ⴳ ⵓⵙⴳⴳⵯⴰⵙ ⵏ 1978 ⴳ ⵓⵙⵓⵏ ⵏ ⵓⵙⴰⴽⴰ, ⵜⴰⵖⵉⵡⴰⵏⵜ ⵏ ⵡⵉⵊⵊⴰⵏ, ⵜⴰⵙⴳⴰ ⵏ ⵜⵣⵏⵉⵜ. http://imghrane2012.blogspot.com/2013/04/blog-post_265.html

ⵜⴰⵏⴽⵔⴰ
ⵉⵍⵓⵍ ⵍⵄⵕⴱⵉ ⵉⵎⵖⵔⴰⵏ ⴳ ⵢⴰⵜ ⵜⵡⵊⴰ ⵜⴰⵏⴰⵎⵎⴰⵙⵜ, ⴰⵙⵙⵍⵎⴷ ⴰⵎⵏⵣⵓ ⵉⵣⵣⵔⵉⵜ ⴳ ⵢⴰⵜ ⵜⵉⵏⵎⵍ ⵜⴰⵙⵓⵏⴰⵏⵜ, ⴷⴰⵜ ⵎⴰ ⵉⵣⵣⵔⵉ ⴽⵕⴰⴹ ⵉⵙⴳⴳⵯⴰⵙⵏ ⵏ ⵓⵙⵙⵍⵎⴷ ⴷⴰⵜ ⴰⵎⵏⵣⵓ ⴳ ⵜⵣⵏⵉⵜ. ⵎⵇⵇⴰⵔ ⵉⵎⵓⵔⵙ ⵉⵎⵖⵔⴰⵏ ⴳ ⵜⵖⵔⵉ ⵏⵙ, ⵓⵔ ⴳⵉⵙ ⵉⵖⵔⵔⵉⴷ ⴰⵛⴽⵓ ⵉⴼⴼⵓⵖ ⴷⴰⵜ ⵓⵙⵙⵍⵎⴷ ⴰⵎⵏⵣⵓ, ⵉⴼⵜⴰ ⵙ ⵓⵙⵉⵏⴰⵏ ⴰⵙⵎⴰⵜⵜⴰⴳ ⵉⴼⴼⵓⵖ ⵙⴳ ⵜⵖⵔⵉ. ⵎⴰⵛ, ⵉⴳⴰ ⵉⵎⵉⵔⵉ ⵏ ⵜⵖⵔⵉ ⴷ ⵓⴷⵍⵉⵙ ⴰⵔ ⵢⴰⵇⵇⵔⴰ ⵙ ⵓⴳⴰⵢⵢⵓ ⵏⵙ; ⴰⵔ ⵢⴰⵇⵇⵔⴰ ⵜⴰⵏⴹⴹⴰⵎⵜ ⵜⴰⵄⵕⴰⴱⵜ ⵏ ⴽⵉⴳⴰⵏ ⵏ ⵉⵎⴷⵢⴰⵣⵏ ⵣⵓⵏ ⵎⵚⵜⴰⴼⴰ ⵍⵓⵟⴼⵉ ⴰⵍⵎⴰⵏⴼⴰⵍⵓⵟⵉ ⴷ ⵊⴱⵔⴰⵏ ⵅⴰⵍⵉⵍ ⵊⴰⴱⵔⴰⵏ ⴷ ⵡⵉⵢⵢⴰⴹ. ⵎⴰⵢⴰⴷ ⴰⵜ ⵢⵓⴷⴷⵊⴰⵏ ⴰⴷ ⵉⵏⴹⵎ ⵙ ⵜⵄⵕⴰⴱⵜ ⵜⴰⵎⴷⵢⴰⵣⵜ ⴰⴷ:





ⵉⵣⵍⴰⵏ ⴰⴷ, ⵉⵏⴹⵎⵉⵏ ⵉⵎⵖⵔⴰⵏ ⴷⴰⵜ ⵎⴰ ⵉⵖⵔⴰ ⵜⴰⵎⴷⵢⴰⵣⵜ ⵏ "ⴰⵙⵙⴰⴼⴰⵔ" ⵏ "ⴰⵍⵉⵎⴰⵎ ⵛⵛⴰⴼⵉⵄⵉ":



ⵎⴰⵢⴰ ⴰⵔ ⵉⵎⵎⴰⵍ ⵎⴰⵙ ⵍⵄⵕⴱⵉ ⵉⵎⵖⵔⴰⵏ ⵜⵏⴽⵔⴷ ⴷⵉⵙ ⵜⴰⵢⵔⵉ ⵏ ⵜⵎⴷⵢⴰⵣⵜ ⵜⴰⵄⵕⴰⴱⵜ. ⵓⵔ ⴷ ⵉⵏⴽⵉⵔ ⵍⵄⵕⴱⵉ ⵖⴰⵙ ⴷ ⵜⵎⴷⵢⴰⵣⵜ ⵜⴰⵄⵕⴰⴱⵜ ⵎⴰⵛ, ⵉⵏⴽⵔⴷ ⵓⵍⴰ ⴷ ⵜⵎⴷⵢⴰⵣⵜ ⵜⴰⵎⴰⵣⵉⵖⵜ.

ⴰⵙⵎⵓⵜⵜⴳ
ⵙⴳ ⵜⴰⵎⵥⵉ ⵏⵙ, ⴰⵔ ⵉⵙⵙⴼⵍⵉⴷ ⵍⵄⵕⴱⵉ ⵉ ⵜⵖⵏⵏⵉⵊⵜ ⴷ ⵉⵎⵖⵏⵏⵊⵏ ⵉⵎⴰⵣⵉⵖⵏ ⵙ ⵓⵍ ⵏⵙ ⴷ ⵓⵏⵍⵍⵉ ⵏⵙⵏ, ⵙⵍⴰⵡⴰⵏ ⵉ ⵜⵖⵏⵏⵉⵊⵜ ⵏ ⵙⵓⵙ. ⴰⵔ ⵉⵙⵙⴼⵍⵉⴷ ⵍⵄⵕⴱⵉ ⵉ ⵜⵔⵓⴱⴱⴰ ⵉⵜⵜⵢⵓⵙⵙⴰⵏⵏ ⴳ ⵓⵣⵎⵣ ⵏⵙ, ⵣⵓⵏ ⵉⵏⵔⵣⴰⴼ, ⵍⴰⵔⵢⴰⵛ, ⵉⵏⴹⴹⴰⵎⵏ ⴷ ⵜⵉⵢⵢⴰⴹ. ⵎⴽⵍⵍⵉ ⵉⵙⵙⴼⵍⵉⴷ ⵓⵍⴰ ⵉ ⵉⵏⵎⵖⵓⵔⵏ ⵏ ⵜⴰⵕⵕⵡⴰⵢⵚⵉⵜ ⵣⵓⵏ ⵍⵃⴰⵊⵊ ⴷⴷⵎⵙⵉⵔⵉ, ⴱⵉⵣⵎⴰⵡⵏ ⴷ ⴼⴰⵟⵉⵎⴰ ⵜⴰⴱⴰⵄⵎⵔⴰⵏⵜ.

ⵜⴰⵢⵔⵉ ⵏ ⵉⵎⵖⵔⴰⵏ ⵉ ⵜⵖⵏⵏⵉⵊⵜ ⵜⴰⵎⴰⵣⵉⵖⵜ ⴰⴷ ⴰⵙ ⵉⴼⴽⴰⵏ ⵜⵉⴷⴷⴰⵙ ⵏ ⵓⵙⵎⵎⵔⵙⵍ ⵏ ⵜⵔⴰⴱⴱⵓⵜ ⵏⵙ ⵜⴰⵎⵣⵡⴰⵔⵓⵜ ⴷⴷⵓ ⵉⵙⵎ ⵏ ⵉⵎⴰⵏⴰⵔⵏ ⴳ ⵜⵖⵉⵡⴰⵏⵜ ⵏ ⵡⵉⵊⵊⴰⵏ ⴳ ⵓⵙⴳⴳⵯⴰⵙ ⵏ 1998. ⵜⴰⵔⴰⴱⴱⵓⵜ ⴰⴷ ⵉⵍⴰⵏ ⵜⴰⵎⴰⵜⴰⵔⵜ ⵜⴰⵎⵇⵇⵔⴰⵏⵜ ⴳ ⵓⵙⵎⵓⵜⵜⴳ ⵏ ⵉⵎⵖⵔⴰⵏ, ⴰⵛⴽⵓ ⵜⴳⴰ ⵉⵔⵉⵎ ⵏⵙ ⴰⵎⵣⵡⴰⵔⵓ ⴳ ⵓⵙⵖⵏⵏⵊ ⴷ ⵜⵉⵔⵔⴰ ⵏ ⵜⴳⵓⵔⵉⵡⵉⵏ ⵏ ⵜⵖⵏⵏⵉⵊⵉⵏ ⵏⵙ.

ⵜⵉⵔⵓⴱⴱⴰ
ⵜⴰⵔⴰⴱⴱⵓⵜ ⵜⴰⵎⵣⵡⴰⵔⵓⵜ ⵏ ⵍⵄⵕⴱⵉ ⵉⵎⵖⵔⴰⵏ ⵜⴳⴰⵜⵜ ⵜⴰⵔⴰⴱⴱⵓⵜ ⵏ ⵉⵎⴰⵏⴰⵔⵏ ⵙⴳ ⵓⵙⴳⴳⵯⴰⵙ ⵏ 1998 ⴰⵔ ⵓⵙⴳⴳⵯⴰⵙ ⵏ 2000 ⴰⴼⴰⴷ ⴰⴷ ⵉⵎⵎⴰⵜⵜⵉ ⴳ ⵓⵙⴳⴳⵯⴰⵙ ⴰⴷ ⵙ ⵜⴰⵔⴰⴱⴱⵓⵜ ⵉⵎⵖⵔⴰⵏ (ⵜⴰⵔⴰⴱⴱⵓⵜ). ⵜⴰⵔⴰⴱⴱⵓⵜ ⵏ ⵉⵎⵖⵔⴰⵏ ⴰⴳ ⵉⵙⵎⵎⵔⵙⵍ ⵜⴰⵖⴰⵔⴰⵙⵜ ⵏⵙ ⵜⵓⴷⵎⴰⵡⴰⵏⵜ ⴳ ⵜⵥⵓⵕⵉ, ⴰⴼⴰⴷ ⴰⴷ ⵉⴽⵛⵎ ⵙ ⵓⴱⴰⵔⴰⵣ ⵏ ⵜⵖⵏⵏⵉⵊⵜ ⵜⴰⵙⵓⵙⵉⵜ ⵙⴳ ⵜⴰⴳⴳⵓⵔⵜ ⵏⵏⴰ ⴰⴽⴽⵯ ⵉⵎⵖⵓⵔⵏ.

ⵜⵉⵔⵉⵎⵜ ⴳ ⵓⵎⵓⵙⵙⵓ ⴰⵎⵓⵙⵍⵎ
ⴳ ⵢⴰⵏ ⵓⵣⵎⵣ, ⵉⴽⵛⵎ ⵍⵄⵕⴱⵉ ⵉⵎⵖⵔⴰⵏ ⴷ ⴽⵔⴰ ⵏ ⵓⵎⵓⵙⵙⵓ ⴰⵎⵓⵙⵍⵎ ⴰⵙⵓⵏⵏⵉ, ⵉⴽⴽⴰ ⴷⵉⵙⵏ ⵙⵉⵏ ⵉⵙⴳⴳⵯⴰⵙⵏ, ⵓⵔ ⵉⴽⴽⵉ ⵎⴰⵏⵉ ⵉ ⵓⵎⴰⵔⴳ ⴷ ⵜⵖⵏⵏⵉⵊⵜ ⵎⴰⵛ, ⵉⵙⵏⴼⵍ ⵜⵉⵡⵏⴳⵉⵎⵉⵏ ⵏⵙ, ⵉⵙⵏⴼⵍ ⵓⵍⴰ ⵜⴰⵖⴰⵔⴰⵙⵜ ⵏⵙ ⴳ ⵓⵙⵖⵏⵏⵊ ⴷ ⵏⵏⴹⵎ, ⵓⵔ ⵙⵓⵍ ⴰ ⵉⵜⵜⵏⴹⴰⵎ ⵅⴼ ⵜⵎⵖⴰⵔⵜ ⵓⵍⴰ ⵜⴰⵢⵔⵉ ⴷ ⵉⵎⵔⵙⵉⵜⵏ ⴰⴽⴽⵯ ⵓⵔ ⴷ ⵉⵎⵙⴰⵛⴽⴰⵏ ⴷ ⵜⵡⵏⴳⵉⵎⵉⵏ ⵏⵙ ⵜⵉⵙⴳⴷⴰⵏⵉⵏ. ⵉⵏⵏⴰ ⵍⵄⵕⴱⵉ ⵎⴰⵙ ⴰⵙⵖⵏⵏⵊ ⵓⵔ ⵉⴳⵉ ⵜⴰⵡⵓⵔⵉ ⵓⵍⴰ ⵉⴳⴰ ⵜⴰⵖⴰⵔⴰⵙⵜ ⵏⵏⴰ ⵉⵖⵉ ⵢⴰⵏ ⴰⵜⵜ ⵉⴹⴼⵓⵕ ⴳ ⵜⵓⴷⵔⵜ ⵏⵙ, ⴰⵔ ⵉⵜⵜⵉⵏⵉ ⴷⴰⵖ ⵎⴰⵙ ⴷⴰⵔⵙ ⵜⴳⴰ ⵖⴰⵙ ⵉⵎⵉⵙⵙ ⵏ ⵓⵣⵣⵔⴰⵢ ⵏ ⵡⴰⴽⵓⴷ ⴷ ⵓⵙⵎⵔⵔⴻⵔ. ⵉⵎⵔⵙⵉ ⴰⴷ ⴰⴼ ⵉⵏⵏⴰ, ⵙ ⵉⵍⵙ ⵏ ⵍⵃⴰⵊⵊ ⴱⵍⵄⵉⴷ:

ⵜⴰⵏⵏⴰⵢⵜ ⵅⴼ ⵓⵙⵖⵏⵏⵊ
ⴰⵔ ⵉⵜⵜⵉⵏⵉ ⵍⵄⵕⴱⵉ ⵉⵎⵖⵔⴰⵏ ⵎⴰⵙ ⵓⵔ ⵊⵊⵓ ⴷ ⵏⵜⵜⴰ ⴰ ⵉⵔⴰ ⴰⴷ ⵉⵙⵖⵏⵏⵊ ⵙ ⴽⵔⴰ ⵏ ⵜⵖⴰⵔⴰⵙⵜ ⵜⴰⵔ ⵜⵉⵖⴰⵔⵉⵡⵉⵏ, ⴰⵔ ⵉⵜⵜⵉⵏⵉ ⵎⴰⵙ ⵉⵔⴰ ⴰⴷ ⵉⵃⴹⵓ ⵉⵙⴽⴰⵔ ⴱⴷⴷⴰ ⵉⵣⵍⴰⵏ ⵏⵙ ⴷ ⵜⵉⵖⵏⵏⵉⵊⵉⵏ ⵅⴼ ⵓⴱⵔⵉⴷ ⵏ ⵓⵙⴳⵎⵉ ⵏⵏⴰ ⵢⵓⵎⵥ ⵙⴳ ⴷⴰⵔ ⵜⴰⵡⵊⴰ ⵏⵙ.

ⵜⴰⴷⵉⵙⴽⵓⴳⵕⴰⴼⵉⵜ

 ⵓⵟⵟⵓⵏ ⴰⵣⵡⵍ ⵏ ⵜⵖⵏⵏⵉⵊⵜ ⴰⵙⴰⴽⵓⴷ ⵏ ⵓⵙⵙⵓⴼⵖ1ⵡⴰⵢⵢⵉⵀⴰ20232ⴰⵖⵔⴰⴱ20233ⵎⴰⵢⵙⴽⴰⵔ ⵣⵣⵉⵏ20234ⴼⵜⴰⵏ ⵓⵙⵙⴰⵏ20225ⴰⵀⴰ ⵉⵢⴰⵀⴰ20226ⴰⵎⴰⴳⵓⵙ20217ⴰⴷ ⴷⵉⴽ ⵙⴰⵡⵍⵖ20218ⵙⴰⵎⵃⴰⵖ ⴰⴽ (ⵜⵜⵉⵍⵉⴼⵓⵏ ⵉⴳⴰⵏ ⴰⵢⴼⵓⵏ)20219ⵉⵔⵖⵓⴷⴰⴽ202110ⵉ ⵕⴱⴱⵉ ⴰ ⵍⵄⴰⵍⵉⵎ202011ⵜⴰⵢⵔⵉ ⵖ ⵉⵙⴽⵔⴰⴼ202012ⴰⵔⵉⵏⴰⵙ201913ⴰⵖ ⴷ ⵉⵔⴰⵔ ⵕⴱⴱⵉ201814ⵜⵜⵉⵍⵉⴼⵓⵏ ⴰ ⵜⵜⵉⵍⵉⴼⵓⵏ201715ⵍⴱⴰⵣ ⵓⵎⵍⵉⵍ201716ⴳⵍⴱⵉ ⵎⵊⵕⵓⵃ (ⴷⴷⴰⵔⵉⵊⴰ)201717ⴰⵔ ⴰⵖ ⵉⵙⴳⴰⵍⵍⴰ201618ⵏⴽⴽⵉ ⴱⵍⴰ ⴽⵢⵢⵉ201619ⵊⴰⵡⴱⵉ ⵉⵢⵢⵉ ⴰ ⵡⵉⵏⵓ 201520ⴰ ⵙⵉⵔ ⴰ ⵙⵙⵍⴰⵎ ⵉⵏⵓ201521ⴰⵙⴳⴳⵯⴰⵙ ⴰⵎⴱⴰⵔⴽⵉ201522ⴰⴹⵓ ⵏ ⵓⵏⵥⴰⵕ201523ⵍⵃⵓⵕⵎⴰ ⵏ ⵢⴰⵏ201524ⴰⵡⵉⴷ ⴰ ⵍⴰⵍⵍⴰ2015

ⵉⵙⴰⵖⵓⵍⵏ